אילאן קבאל

אילאן קייס קבאל (בערבית: إيلان قيس قبال; בצרפתית: Ilan Kaïs Kebbal; נולד ב-10 ביולי 1998) הוא כדורגלן אלג'יראי יליד צרפת המשחק בעמדת הקשר במועדון פריז מהליג 1 ובנבחרת אלג'יריה.

 קריירת מועדונים 
 קריירה מוקדמת 
קבאל נולד במרסיי שבצרפת להורים ממוצא אלג'יראי. הוא גדל במחלקת הנוער של מרינאן ז'ינאק קוט בלו, ואת הקריירה הבוגרת שלו החל בקבוצות המילואים של בורדו בליגה הצרפתית החמישית, משם עבר לקבוצה הבוגרת של ז'ינאק מרינאן קוט בלו ששיחקה גם היא בליגה החמישית. ובסיום עונת 2018/2019 הצטרף לקבוצת המילואם של סטאד ריימס ששיחקה בליגה הצרפתית הרביעית. לאחר חצי עונה בקבוצת המילאים של ריימס בינואר 2020 הושאל קבאל עד לתום העונה לליון דושייר ששיחקה אז בליגה הצרפתית השלישית ובסיום העונה שב לסטאד ריימס.

 דנקרק 
ב-2 ביולי 2020 הושאל קבאל לדנקרק שעלתה לליג 2. ב-22 באוגוסט 2020 ערך קבאל הופעת בכורה במשחק רשמי בדנקרק, בניצחון 1–0 על טולוז בליג 2. הופעה שהייתה ההופעה הראשונה שלו בכדורגל המקצועני. ב-21 בנובמבר 2020 כבש קבאל את שערו הראשון בכדורגל המקצועני בניצחון של דנקרק 2–1 על ניור. ואת העונה סיים עם 3 שערים ב-36 הופעות בכל המסגרות.

 סטאד ריימס 
קבאל שב לריימס ששיחקה בליג 1 לקראת עונת 2021/2022. וב-8 באוגוסט 2021 ערך את הופעת הבכורה שלו בקבוצה הראשונה של ריימס ובליגה הצרפתית הבכירה בתיקו 0–0 עם ניס. שבוע לאחר מכן הבקיע קבאל את שער הבכורה שלו בריימס ובליגה הבכירה בתיקו 3–3 עם מונפלייה. ואת העונה הוא סיים עם שער אחד ב-34 הופעות בכל המסגרות.

 פריז 
ב-1 בספטמבר 2022 הושאל קבאל לפריז מהליג 2. יומיים לאחר מכן ערך קבאל הופעת בכורה בקבוצה בהפסד 1–3 לבורדו ואת שער הבכורה שלו בקבוצה כבש ב-25 בפברואר 2023 בניצחון 2–1 על ניור. את עונת הבכורה שלו בפריז עונת 2022/2023 סיים קבאל עם 4 שערים ב-29 הופעות בכל המסגרות, ופריז החליטה שהיא רוצה להשיר אותו אצלה. ב-10 ביולי 2023 חתם קבאל על חוזה והפך לשחקנה של פריז. ואת עונת 2023/2024 סיים קבאל עם 8 שערים ב-41 הופעות, ונבחר לנבחרת העונה של הליג 2. גם בעונה הבאה המשיך קבאל להיות שחקן משמעותי בקבוצה הוא סיים אותה עם 5 שערים ב-31 הופעות וסייע לפריז להעפיל לליגה הצרפתית הבכירה לראשונה מזה 46 שנים. ב-31 באוגוסט 2025, כבש קבאל צמד בניצחון 3–2 של פריז על מץ, שהיה ניצחונה הראשון של הקבוצה בליגה הצרפתית הבכירה מאז 1979.  כשבסיום החודש זכה קבאל בתואר שחקן החודש בליג 1.

 קריירה בינלאומית 
קבאל, נולד בצרפת, להורים ממוצא אלג'יראי והוא מחזיק באזרחות כפולה. ב-3 באוקטובר 2021 לאחר פתיחת העונה הטובה שלו בריימס זומן קבאל לראשונה לסגל נבחרת אלג'יריה, לקראת צמד המשחקים נגד נבחרת ניז'ר במסגרת מוקדמות מונדיאל 2022. אך הוא לא שותף. ב-28 באוגוסט 2025, כמעט 4 שנים לאחר זימונו הראשון ובעקבות פתיחת העונה הטובה בפריז, זומן קבאל פעם נוספת לסגל נבחרת אלג'יריה לקראת צמד המשחקים נגד בוטסוואנה וגינאה במסגרת מוקדמות מונדיאל 2026.  אך שוב לא שותף. ב-14 באוקטובר 2025 ערך קבאל הופעת בכורה בנבחרת אלג'יריה כשנכנס כמחליף בניצחון של אלג'יריה 2–1 על נבחרת אוגנדה גם כן במסגרת מוקדמות מונדיאל 2026.

נכלל בסגל הנבחרת לטורניר גביע אפריקה לאומות 2025.

 תארים 
אישיים
 נבחרת העונה בליג 2: 2023/2024
 שחקן החודש בליג 1: אוגוסט 2025

 קישורים חיצוניים 

 הערות שוליים 

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:מרסיי: כדורגלנים
קטגוריה:כדורגלני סטאד ריימס
קטגוריה:כדורגלני פריז
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2025
קטגוריה:צרפתים ממוצא אלג'יראי
קטגוריה:אלג'יראים שנולדו ב-1998
קטגוריה:צרפתים שנולדו ב-1998